VS002216
Datum: 2004-02-13T01:00:00.000+01:00
datum_sodbe_i_stopnje: 2010-04-16T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 3.000 EUR (vsak)
opombe: II Ips 161/2011. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Opomba: Istočasno je bila odškodnina dosojena za še enega družinskega člana - žensko!

## Škodni dogodek

Količina (kritičnih) imisij hrupa, tresljajev, onesnaženosti zaradi tovornega prometa po regionalni cesti G1-3/366, je presegla običajne meje. Tožnika živita v stanovanjski hiši v Radencih.

Stanje je trajalo 57 mesecev (od sredine februarja 2004 do konca oktobra 2008, ko je bila zgrajena avtocesta, zaradi katere se je promet preusmeril).

Hiša v katerem živita tožnika je:

    od ceste oddaljena 40 m,

    v neposredni bližini sta krožišče in parkirišče avtobusnega postajališča, kjer so posebej hrupno zavirali in speljevali tovornjaki.

## Kršitev drugih pravic osebnosti

3.000 EUR Kršitev pravice do zdravega življenjskega okolja.

Tožnika sta bila v spornem obdobju zaposlena in po 8 ur dnevno odsotna od doma; drugotožnica je bila vmes še 1 leto in 6 mesecev brezposelna in zato v tem času pretežno doma.

Zaradi hrupa nista mogla spati, si odpočiti, zato sta bila prek dne utrujena, živčna, kar se je poznalo tudi pri delu v službi. Prvotožnik je bil zaradi tega v spornem času 2x na zagovoru pri šefu. Nista mogla gledati televizije in poslušati radia pri normalni jakosti, odpirati oken in zračiti prostorov. Komunikacija v družini je bila zaradi hrupa otežena, zato so se pogovarjali s povzdignjenim glasom. Pogosto sta preslišala zvonjenje telefona.

**Zveza:**

OZ člen 179